Нұржан Сейілбеков

"Ректорлар аллеясы" ашылды

Бүрнағы күні М.Қозыбаев атындағы Солтүстік Қазақстан мемлекеттік университеті жанында "Ректорлар аллеясы" ашылды. Салтанатты шараға оқу орнының басшылығы, ардагер ұстаздар мен студенттер қатысты.
Бүл университет - еліміздегі байырғы жоғары оқу орындарының бірі. 1937 жылы екі факультеті ғана бар мүғалімдер институты болып құрылған білім ордасы бүгінде көп-бейінді университетке айналды. Сексен жыл ішінде оған он бес ректор жетекшілік еткен Күрделі мәселелерді батыл шешіп, оқу үдерісіне жаңа технологиялар енгізген олардың еңбегі ешқашан ұмыт қалмасы анық. Солардың бірі - Лариса Побелянская тізгінді 1941 жылы  қолына алып, соғыс жылдарында 55 медбикенің, 150  радиобайланысшының, 35 әуе және химиялық қорғаныс нұсқаушысының даярланып шығуына себепкер болды. Шараға оның шөбересі Владимир Побелянский қатысты.
Әрбір ректор университет тарихында өзіндік із қалдырған. Бірі оқу үдерісіне жаңалық енгізсе, екіншісі экспедициялар ұйымдастырып, жаңа факультеттердің ашылуына бастамашы болған.
 Менің есіме ең әуелі Вагинак Цатурянның есімі оралады. Ол алғашқы жатақханаларды салғызған еді. Ал Альберт Малыгин оқытушылар мен студенттердің ғылыми жұмыспен айналысуларына ерекше кеңіл бөлді, - деді университеттің ардагерлер кеңесінің төрағасы Жақсылық Ғалиев.
Аллея қазіргі ректор Серік Өмірбаевтың бастамасымен ашылып отыр. Мұнда 15 шырша мен түрлі гүлдер отырғызылып, шамдар орнатылған. Жазғы уақытта субұрқақ жұмыс істейтін болады.

